## Rješenje Ustavnog suda Republike Hrvatske broj U-VII-226/1992. od 28. srpnja 1992.

### NN 47/1992 (31.7.1992.), Rješenje Ustavnog suda Republike Hrvatske broj U-VII-226/1992. od 28. srpnja 1992.

# USTAVNI SUD REPUBLIKE HRVATSKE

Ustavni sud Republike Hrvatske, na sjednici 28. srpnja 1992. godine.
donio je ovo

## RJEŠENJE

1. Odbija se prijedlog Hrvatske socijalno liberalne stranke da Ustavni
sud Republike Hrvatske "preinaći rješenje Izborne komisije Republike
Hrvatske" pod oznakom Klasa: 013-03/92-01/05, Urbroj: 56805-92-PZ-32
od 24. srpnja 1992, te da"zabrani promićbu Hrvatske demokratske zajednice"
putem plakata na kojem je hrvatski vojnik s djevojkom i "naredi njegovo
uklanjanje".

2. Odbija se prijedlog Hrvatske socijalno liberalne stranke da Ustavni
sud Republike Hrvatske utvrdi da je Hrvatska demokratska zajednica televizijskim
spotom "kojim se zasluge za a) uspostavu države, b) vojske, c) policije
itd. pripisuju djelovanju samo te stranke i njezina predsjednika"
postupila protivno Ustavu i zakonu, te da o tome obavijesti javnost putem
sredstava javnog priopćevanja i Izbornu komisiju Republike Hrvatske s preporukom
da se taj spot skine s programa".

3. Ovo rješenje objavit će se u "Narodnim novinama".

Obrazloženje

Rješenjem Izborne komisije Republike Hrvatske, navedenim u točki 1.
izreke odbijen je kao neosnovan prigovor Hrvatske socijalno liberalne stranke
(u daljnjem tekstu: HSLS) na izbornu promičbu od strane Hrvatske demokratske
zajednice (u daljnjem tekstu: HDZ) putem slike hrvatskog vojnika s djevojkom
objavljene u tjedniku "Globus" broj 85. od 24. srpnja 1992, koja
se rabi i kao predizborni plakat. Izborna komisija Republike Hrvatske odbila
je prigovor HSLS kao neosnovan ocijenivši da se predmetnom slikom odnosno
plakatom; na kojima je lik u odori vojnika s djevojkom, ne krše pravila
izborne promičbe: pritom je Komisija utvrdila da nema propisa koji bi zabranjivao
političkim strankama da rabe slike vojnika, bez oznaka "HV",
u promičbene svrhe na način kako je to učinila HDZ. da ta slika i plakat
ne predstavljaju nelojalnu odnosno nedopuštenu promičbu u odnosu na druge
stranke, a također da time što vojnik na predmetnoj slici odnosno plakatu
ima kao ures križić nije došlo do nedopuštene promičbe u političke svrhe
niti da se radi o neuobičajenoj i nedopuštenoj uporabi vjerskog simbola.
Na te tvrdnje komisije u žalbi Ustavnom sudu Republike Hrvatske HSLS navodi,
izmedu ostalog, kako i nadalje smatra da je HDZ svojim plakatom prisvojila
Hrvatsku vojsku kao svoju vojsku i svela je na razinu stranačke vojske.
U žalbi ničim nije obrazloženo neslaganje sa stajalištem komisije u pogledu
upotrebe vjerskog simbola. Prijedlog da se utvrdi da se emitiranjem u izreci
navedenog spota postupa protivno Ustavu i zakonu nije posebnim navodima
obrazložen. Ustavni sud Republike Hrvatske utvrdio je da prijedlozi što
mu ih je podnijela HSLS, iako nazvani žalbom, nemaju svojstvo tog pravnog
lijeka predviđenog zakonskim odredbama o zaštiti izbornog prava (članci
43 - 48. Zakona o izboru predsjednika Republike, članci 53. - 58. Zakona
o izborima zastupnika u Sabor Republike Hrvatske. oba zakona u "Narodnim
novinama", broj 22/92). Jedan od tih prijedloga, onaj u svezi s televizijskim
spotom, Izbornoj komisiji Republike Hrvatske nije uopće ni bio podnijet
radi nadzora nad pravilnošću izborne promičbe. Stajalište je ovog Suda
da prijedlozi što mu ih je podnijela HSLS imaju karakter prijedloga za
nadzor nad ustavnošću i zakonitošću izbora o kojima rješava temeljem članka
40. Ustavnog zakona o Ustavnom sudu Republike Hrvatske ("Narodne novine",
broj 13/91). Sud pritom nije našao razloge niti za uklanjanje dotičnog
plakata, niti za preporuku o skidanju dotičnog spota s televizijskog programa.
Prema ocjeni Ustavnog suda Republike Hrvatske iz činjenice da odredba članka
2. Zakona o obrani ("Narodne novine". br. 49/91 i 19/92),zabranjuju
u oružanim snagama svaku političku djelatnost odnosno da se vojnim osobama
zabranjuje sudjelovanje u uniformi na skupovima, ophodima i demonstracijama
ne slijedi zaključak da bilo koja politička stranka ne može u promičbene
svrhe upotrijebiti i sliku vojnika, kao što je to u konkretnom slućaju
učinila HDZ upotrijebivši sliku vojnika s djevojkom. Sud smatra da predmetna
slika ne sugerira niti zaključak da je, samim time što je jedna od likova
na slici vojnik, Hrvatska vojska predstavljena kao stranačka vojska. Suglasno
navedenom Sud nije našao razloge ni za preinačenje osporenog rješenja Izborne
komisije. utvrdivši da u tom rješenju nema neustavnih i nezakonitih navoda.
Kako HSLS nikakvim posebnim razlozima nije, rečeno je već, obrazložila
svoj prijedlog u svezi s televizijskim spotom, a ovaj Sud nije našao da
se iz prikazivanja spornog spota na TV mote izvesti zaključak o postupanju
protivnom Ustavu ili zakonu, to je i taj prijedlog HSLS takoder valjalo
odbiti. Na temelju iznijetog Sud je riješio kao u izreci. Objava ovog rješenja
temelji se na članku 20. stavak 1. Ustavnog zakona o Ustavnom sudu Republike
Hrvatske.

Broj: U-VII-226/1992.

Zagreb, 28. srpnja 1992.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 47/1992-1224